Lav et referat af nedenstående tekst:

Tekst:
Nyfors-koncernen kommer ud af 2015 med et historisk godt resultat. Omsætningen voksede til 351 millioner kroner, hvilket er det højeste nogensinde, og årets resultat blev mere end fordoblet til godt 23 millioner kroner. Regnskabet for 2015 er det sidste af sin slags forud for fusionen med SE. Repræsentantskabet i Nyfors a.m.b.a. godkendte i dag torsdag den 31. marts koncernregnskabet for 2015. Resultatet er ifølge både repræsentantskab, bestyrelse og ledelse meget tilfredsstillende for den mere end 100 år gamle energivirksomhed. Koncernen fik i 2015 sin hidtil højeste omsætning på 351 millioner kroner svarende til en fremgang på 9 procent sammenlignet med 2014. Årets resultat blev på 23,3 millioner kroner, og det er ikke mindre end 2,5 gange så meget som i 2014, hvor resultatet var 9,5 millioner kroner: - Det er klart, at 2015 vil blive husket som et forandringens år. Ikke desto mindre har medarbejderne udført et utroligt professionelt og fokuseret stykke arbejde med at betjene kunderne og udvikle nye produkter, og jeg vil derfor gerne benytte lejligheden til at takke alle for deres utrættelige indsats. Denne indsats understreges af regnskabets nøgletal, og det er der altså grund til at være stolte over, siger adm. direktør Henrik Mentz. Ledelsen i Nyfors afventer i øjeblikket konkurrencemyndighedernes godkendelse af den planlagte fusion med SE, som forhåbentlig er en realitet i starten af 2. kvartal 2016. Fusionen indebærer blandt andet etableringen af et regionalt vækstcenter i Brønderslev, og at alle Nyfors-aktiviteter fremover går under navnet SE. Strategien for den nye koncern er ekspansiv – ikke mindst i Nordjylland, hvor aktivitetsniveauet skal øges: - Vi står klar i startboksen, når godkendelsen fra konkurrencemyndighederne kommer. Her handler det jo først og fremmest om at skabe nye fordele for kunderne, og det er vi sikre på, at vi kan med den nye konstellation, siger Henrik Mentz. Nyfors har i dag tre overordnede forretningsområder, henholdsvis el, fiber og intelligente løsninger. El har historisk set været Nyfors’ fundament, og el-distributionen gennem Nyfors’ net voksede i 2015 til ikke mindre end 407,2 GWh svarende til en fremgang på syv procent. Fiber er i dag også en vigtig del af Nyfors’ fundament. Ligesom intelligente løsninger de seneste år har været et af Nyfors’ vækstområder. Det handler om udvikling, salg og installation af vedvarende energiløsninger til både private og erhverv.

Referat:
Den nordjyske Nyfors-koncern kommer ud af 2015 med et historisk godt resultat, der er  mere end fordoblet til godt 23 millioner kroner.